Daniela Hantuchová

Daniela Hantuchová (* 23. apríl 1983, Poprad) je bývalá slovenská tenistka. Viac ako štyri roky ju trénoval anglický tréner Nigel Sears a skúšobne Harold Solomon. Od roku 2006 patrila do najslávnejšej tenisovej školy v Európe, barcelonskej akadémie Casala a Sancheza a jej trénermi boli o. i. Angel Gimenéz a Claudio Pistolesi.

V programe Partners for Success bola jej mentorkou Martina Navrátilová, s ktorou krátky čas na začiatku roka 2005 hrala štvorhru. V roku 2001 dostala cenu WTA Nováčik roka, v roku 2002 cenu WTA Najlepšie zlepšenie roka a v roku 2005 cenu o Najobľúbenejšiu dvojicu vo štvorhre spolu s Ai Sugijamovou.

 Kariéra 
 Prehľad 
Počas svojej kariéry vyhrala sedem turnajov WTA v dvojhre:
 Tier I turnaj Pacific Life Open v roku 2002; vo finále porazila Martinu Hingisovú 6 – 3, 6 – 4, 
 Tier I turnaj Pacific Life Open v roku 2007; v 4. kole porazila Hingisovú a vo finále Svetlanu Kuznecovovú 6 – 3, 6 – 4
 turnaj v Linzi v roku 2007; vo finále porazila Patty Schnyderovú 6 – 4, 6 – 2
 turnaj v Pattayi v roku 2011; vo finále porazila Saru Erraniovú 6 – 0, 6 – 2
 turnaj v Pattayi v roku 2012; vo finále porazila Mariju Kirilenkovú  6 – 7 (4 – 7), 6 – 3, 6 – 3* 
 turnaj v Birminghame v roku 2013; vo finále porazila Donnu Vekićovú 7 – 6 (7 – 5), 6 – 4
turnaj v Pattayi v roku 2015; vo finále porazila Ajlu Tomljanovićovú 3 – 6, 6 – 3, 6 – 4



Do finále sa dostala v ďalších deviatich turnajoch:

 Filderstadt 2002 – prehra s Kim Clijstersovou
 Eastbourne 2004, – prehra s Svetlanou Kuznecovovou
 Los Angeles 2005 – prehra s Kim Clijstersovou
 Zurich Open 2006 – prehra s Marijou Šarapovovou
 Bali 2007 – prehra s Lindsay Davenportovou
 Luxembourg 2007 – prehra s  Anou Ivanovićovou
 Monterrey 2010 – prehra s Anastasijou Pavľučenkovovou
 Birmingham 2011 – prehra s Sabine Lisickou 
 Brisbane 2012 – prehra s Kaiou Kanepiovou

 2002 
Rok 2002 bol pre Hantuchovú prelomový, vyhrala v ňom prvý turnaj, prestížny Indian Wells Masters, keď v štvrtom kole porazila Justine Heninovú 6 – 3, 6 – 3 a vo finále Martina Hingisovú 6 – 3, 6 – 4. Potom sa ešte dostala do finále vo Filderstadte, kde prehrala s Kim Clijstersovou 6 – 4, 3 – 6, 4 – 6, keď v ich doterajších deviatich zápasoch vyhrala jediný set.

V tomto roku sa ešte dostala do semifinále v Linzi, New Haven, Montreale a Eastbourne. Takisto sa dostala do svojich prvých grandslamových štvrťfinále: v štvrtom kole Wimbledonu porazila Jelenu Dokićovú 6 – 4, 7 – 5 a následne prehrala s budúcou víťazkou Serenou Williamsovou; v štvrtom kole US Open porazila Justine Heninovú 6 – 1, 3 – 6, 7 – 6 (4) a následne opäť prehrala s budúcou víťazkou Serenou Williamsovou.

Hantuchová skóre bolo 6 – 10 proti hráčkam prvej svetovej desiatky, 5 – 1 v dvojhre vo Fed Cupe; tým pomohla Slovensku získať prvé víťazstvo vo Fed Cupe a to vo finále proti Španielsku.

 2003 
200px|thumb|Daniela Hantuchová na Roland Garros 2006
V roku 2003 obhajovala prvenstvo v Indian Wells ako nasadená na treťom mieste a v osemfinále nečakane podľahla Amande Coetzerovej z JAR 4:6, 4:6. V zápase urobila 59 nevynútených chýb. O pár týždňov vypadla v 2. kole French Open s mladou Američankou Harkleroadovou po prehre 6:7, 6:4, 7:9 a 101 (!) nevynútených chybách. Vo Wimbledone 2003 Hantuchová nezvládla druhé kolo proti Asagoeovej, ktoré prehrala výsledkom 10 – 12 v rozhodujúcom sete a v štrnástej hre dokonca medzi bodmi plakala. Rozplakala sa aj po zápase a jej forma v nasledujúcich zápasoch výrazne poklesla. Tenistka vtedy sama priznala: Mentálne som to nezvládla. Môj problém je v hlave. Na prelome rokov 2003 a 2004 taktiež výrazne schudla, bulvárna tlač spomínala anorexiu. Hantuchová však fámy o zlom stravovaní poprela a vysvetľovala: Jednoducho spálim viac kalórií, ako prijmem. Musím jesť viac. Jej zlom v tomto roku bol pripisovaný neschopnosti zvládnuť vysoké očakávanie v takom mladom veku.

 2004 
V roku Hantuchová ukázala zlepšenú výkonnosť, keď sa dostala do finále v Eastbourne. Ako 54. hráčka WTA s divokou kartou v semifinále porazila najvyššie nasadenú Amélie Mauresmovú 4 – 6, 6 – 4, 6 – 4. Nakoniec však vo finále podľahla Svetlane Kuznecovovej aj keď podávala na víťazstvo v zápase. Toto finále sa stalo obratom jej kariéry. Opustila miesto v šiestej desiatke a rok ukončila v prvej tridsiatke, aj keď na konci roka v Quebecu prehrala s neznámou Kanaďankou Melanie Gloriovou, hráčkou druhej tisícky rebríčka WTA.

 2005 
Rok 2005 bol jej najlepší od roku 2002. Dostala sa do finále v Los Angeles, troch semifinále a šiestich štvrťfinále na turnajoch WTA tour. Rok ukončila v prvej dvadsiatke.

 2006 
V roku sa Hantuchová dostala do štvrťfinále v Sydney, kde vyhrala nad hráčkou prvej desiatky Patty Schnyderovou. V Aucklande prehrala v semifinále. Na Australian Open prekvapujúco zvíťazila 6 – 1, 7 – 6 (5) nad obhajkyňou a sedemnásobnou grandslamovou víťazkou Serenou Williamsovou, no následne prehrala so štvrtou nasadenou Marijou Šarapovovou v dvoch setoch.

Odvtedy ale nebola schopná nájsť vyrovnanú formu, aj keď sa ešte dostala do 4. kola na French Open a vo Wimbledone. Na US OPen prehrala so Serenou Williamsovou v druhom kole.

Týždeň pred turnajom v Stuttgarte vyhrala nad Tatianou Golovinovou a následne prehrala s Dinarou Safinovou, ale na turnaji v Stuttgarte o týždeň neskôr Safinovú ľahko v druhom kole porazila. Bolo to jej prvé víťazstvo nad hráčkou prvej desiatky od januára.

V októbri 2006 sa Hantuchová dostala do finále turnaja Zurich Open. V prvom kole porazila šiestu nasadenú Patty Schnyderovú. V druhom kole porazila svoju partnerku zo štvorhry Ai Sugijamovú. Potom mala nastúpiť proti svetovej jednotke Amélie Mauresmovej, ktorá ale pre zranenie ramena z turnaja odstúpila. V semifinále porazila svetovú štvorku Svetlanu Kuznecovovú 6 – 4, 6 – 2. Vo finále prehrala 6 – 1, 4 – 6, 6 – 3 s druhou nasadenou Marijou Šarapovovou. Účinkovanie na turnaji bolo vyvrcholením návratu Hantuchovej medzi svetovú elitu.
Nasledujúce zranenie, ktoré utrpela po zásahu Mary Pierceovej vo štvorhre, sa ukázalo ako najvážnejšie v doterajšej kariére a musela kvôli nemu vzdať zápas proti Vesninovej v Linzi.

 2007 
Hantuchovej prvý turnaj bol v Aucklande na Novom Zélande. Po víťazstve nad Dominikou Cibulkovou 6 – 1, 3 – 6, 6 – 2 v druhom kole prehrala s Virginiou Razzanovou 6 – 1, 7 – 5. Prehrala s Nicole Vaidišovou v prvom kole turnaja v Sydney a prebojovala sa do štvrtého kola Australian Open, keď porazila Ashley Harkleroadovú v treťom kole 6 – 7 (6), 7 – 5, 6 – 3 a prehrala s Kim Clijstersovou 6 – 1, 7 – 5.

Hantuchová potom pokazila prvé kolo prvého turnaja Tier I v roku 2007, keď prehrala s Robertou Vinciovou 6 – 4, 6 – 4. Na ďalších turnajoch v Dubaji a Dauha sa dostala do prvého štvrťfinále a prvého semifinále roka. V Dubaji otočila zápas druhého kola s Marijou Kirilenkovou 2 – 6, 6 – 4, 7 – 6 (4) a vo štvrťfinále len tesne prehrala s Amélie Mauresmovou 6 – 3, 3 – 6, 6 – 4. V Doha po víťazstve nad Martinou Hingisovou vo štvrťfinále 1 – 6, 6 – 4, 6 – 4 (prehrávala už 1 – 6, 1 – 4), v semifinále prehrala so Svetlanou Kuznecovovou 6 – 4, 6 – 2.

Na svojom siedmom turnaji sezóny Hantuchová vyhrala zatiaľ iba druhý WTA titul a to skoro presne po piatich rokoch po triumfe na tom istom turnaji v kalifornskom Indian Wells. Postupne porazila Kanepiovú (6 – 1, 2 – 6, 6 – 2), Schiavoneovú (6 – 2, 7 – 6 (3)), Hingisovú (6 – 4, 6 – 3), Peerovú (6 – 2, 5 – 7, 7 – 6 (5)), Liovú (7 – 5, 4 – 6, 6 – 1) a Kuznecovovú (6 – 3, 6 – 4). Po výhre sa posunula na 12. miesto v rebríčku WTA.

 2010 
Hantuchová začala sezónu turnajom v Brisbane, kde v štvrťfinále prehrala ako nasadená štvorka s Nemkou bosnianskeho pôvodu Andreou Petkovičovou za 73 minút v dvoch setoch 4:6 a 2:6. Doplatila na nízku percentuálnu úspešnosť druhého podania i príliš veľký počet nevynútených chýb. Nasledoval turnaj v Sydney, tu však vypadla už v druhom kole s päťkou turnaja Ruskou Jelenou Dementievovou v troch setoch 6:2, 4:6, 6:2. Nasledoval prvý grandslam Australian Open, kde ju v 3. kole porazila vyššie nasadená Čínanka Li Na 7:5, 3:6, 6:2.

Zhruba o dva týždne neskôr Daniela reprezentovala Slovensko v Pohári federácie v 1. kole II. svetovej skupiny v Bratislave. Slovenským súperom bola Čína, ktorá ale nenastúpila v najsilnejšom zložení (spomínaná najvyššie postavená v rebríčku Na Li nehrala). Daniela odohrala len jedno stretnutie proti Šuaj Čang, ktoré vyhrala jednoznačne 6:0, 6:1. Slovenky napokon vyhrali 3:2.http://sport.pravda.sk/tenis/clanok/105487-cibulkova-zdolala-aj-cinsku-jednotku-slovenky-su-v-barazi/

Na turnaji v Dubaji skončila v osemfinále po prehre s mladou Ruskou Anastasijou Pavľučenkovou.. Následne sa pri svojom debute na turnaji v Montterey dostala až do finále, kde opäť prehrala s Pavľučenkovou v troch setoch 1:6, 6:1, 6:0. Na kvalitne obsadenom turnaji v Miami prehrala v osemfinále po veľkom súboji s nasadenou trojkou Venus Williamsovou v troch setoch 1:6, 7:5, 6:4.. Nasledoval antukový Charleston, na ktorom sa Hantuchová dostala až do semifinále, kde podľahla Stosurovej 6:3, 7:6.

Na konci apríla bol na programe Pohár federácie – play-off o postup do svetovej skupiny, kde úspešne zvládla všetky 3 zápasy (2 dvojhry – s  Bojanou Jovanovskou 6:2, 6:2 a Jelenou Jankovičovou 7:6, 7:5; štvorhru s Rybárikovou 6:4, 6:3), Slovensko nakoniec zvíťazilo 3:2 a postúpilo do 1. svetovej skupiny.

Na druhom Grandslame Rolland Garross sa dostala do osemfinále, kde jej vrátila prehru z FED Cupu Jankovičová, ktorá ju porazila 4:6, 2:6. V Eastbourne sa jej veľmi nedarilo, keď sa dostala len do 2.kola. Nasledoval Wimbledon, kde sa jej takisto veľmi nedarilo, keď podľahla nenasadenej Češke Záhlavovej Strýcovej v troch setoch  6:1, 2:6, 4:6.

Potom nasledovala séria amerických turnajov Stanford, San Diego, Cincinnati. Najviac sa jej darilo hlavne v druhom menovanom, kde sa dostala až do semifinále, kde prehrala s Poľkou Radwańskou 4:6, 2:6. Na US Open skončila v 3.kole prehrou s Ruskou Dementievovou v dvoch setoch 5:7, 2:6.

Nasledovali dva nevydarené turnaje v Ázii, v rakúskom Linzi sa dostala do štvrťfinálového 3. kola.

Svojimi dobrými výkonmi si Hantuchová vybojovala divokú kartu (z 8. miesta rebríčka) na turnaj Majsteriek v Indonézskom Bali. Tu sa postupne stretla v 1. kole s Belgičankou Wickmayerovou (6:4, 7:6), v semifinále s Ruskou Klejbanovou (3:6, 1:6) a nakoniec prehrala v súboji o tretie miesto s Kimiko Date Krummovou dvakrát 5:7.

 2011 
Začiatok sezóny Daniely Hantuchovej bol poznačený zranením Achillovej šľachy, pre ktoré neštartovala na úvodnom turnaji roka v Brisbane. Na ďalšom turnaji v Sydney vypadla hneď v prvom kole s Maríou José Martínezovou Sánchezovou v dvoch setoch. O týždeň neskôr na prvom grandslamovom turnaji Australian Open opäť vypadla v prvom kole s neznámou Ruskou Reginou Kulikovovou (v treťom sete 9:7).

V drese Slovenska sa predstavila v Prvej svetovej skupine Pohára federácie v Bratislave proti Česku. Prehrala tam obidva svoje zápasy s Petrou Kvitovou a Luciou Šafářovou. Už o 48 hodín neskôr sa predstavila v prvom kole v turnaja v thajskej Pattayi, kde nastúpila proti Japonke Kurumi Naraovej a podarilo sa jej vyhrať. V druhom kole porazila na štvrtý pokus japonskú veteránku Kimiko Date-Krummovú a v semifinále dvojnásobnú víťazku tohto turnaja, prvú nasadenú a tretiu hráčku svetového rebríčka Veru Zvonarevovú z Ruska. Vo finále nastúpila proti Talianke Erraniovej, ktorú porazila za 72 minút 6:0, 6:2 a získala tak svoj 4. titul na okruhu WTA presne 1205 dní po víťazstve na turnaji v Linzi v roku 2007.
220px|thumb|Daniela Hantuchová na turnaji v Carlbade
V Pohári federácie sa jej nedarilo ani v barážovom stretnutí o účasť v Prvej svetovej skupine v Bratislave so Srbskom. Prehrala obe dvojhry (s Anou Ivanovičovou a Jelenou Jankovičovou) a spolu s Magdalénou Rybárikovou nezvládli už takmer vyhratý zápas vo štvorhre, čím umožnili Srbsku zvíťaziť 3:2.

Na grandslamovom turnaji Roland Garros v Paríži vyradila po setoch 6:1 a 6:3 v 3. kole svetovú jednotku Caroline Wozniacku z Dánska. V 4.kole však narazila na Svetlanu Kuznecovovú, s ktorou prehrala v troch setoch.

Trávnatú časť sezóny začala veľmi dobre. Na podujatí v Birminghame prehrala až vo finále s Nemkou Lisickou v dvoch setoch 3:6 2:6. Na ďalšom turnaji v Eastbourne sa prebojovala do semifinále, ale tu musela skrečovať zápas s Petrou Kvitovou. Vo Wimbledone sa dostala len do 3. kola, vyradila ju vtedajšia svetová trojka Viktorija Azarenková.

Celkom sa jej darilo na amerických turnajoch v Carlsbade a Cincinnati, kde postúpila  do štvrťfinále. Na US Open však vypadla hneď v prvom kole s Parmentierovou v dvoch setoch 2:6, 3:6. Sezónu 2011 ukončila v Quebecu, kde ju vo štvrťfinále vyradila Novozélanďanka Erakovičová dvakrát 4:6.

 2012 
Daniela začala sezónu výborne, keď sa hneď na prvom turnaji v Brisbane prebojovala až do finále. Tam nestačila na Estónku Kanepiovú, keď prehrala hladko 2:6, 1:6.http://sport.pravda.sk/tenis/clanok/106230-hantuchovej-finale-vobec-nevyslo-s-kanepiovou-prehrala-26-16/. Celkom úspešne si počínala aj na WTA v Sydney (štvrťfinále). Na Australian Open sa jej podarilo postúpiť do 3. kola, kde prehrala s minuloročnou víťazkou Kim Clijstersovou 3:6, 2:6.

V Pohári federácie nastúpila v súboji 1. kola II. svetovej skupiny proti Francúzsku na prvú dvojhru proti Cornetovej (6:3, 6:4) a na druhý deň proti Razzanovej (6:4, 6:4), pričom tento zápas rozhodol o víťazstve Slovenska.

Veľmi dobrú formu potvrdila obhajobou titulu na turnaji v Pattayi, keď vo finále zdolala Rusku Kirilenkovú 6:7, 6:3 a 6:3.http://sport.pravda.sk/tenis/clanok/82903-hantuchova-ma-formu-vyhrala-v-thajsku/ Celkom sa jej darilo aj v Dubaji, kde sa dostala do štvrťfinále. V americkom Miami sa vypadla v 3.kole.. Následne v Charlestone pomerne nečakane prehrala v stretnutí osemfinálového 3. kola s 18-ročnou domácou Christinou McHalovou 6:7, 1:6.

V Pohári federácie o postup do I. svetovej skupiny so Španielskom nastúpila na dva zápasy. Prvý so Silviou Solerovou-Espinosovou nečakane prehrala  7:6, 6:4, druhý už proti Lourdes Domínguezovou-Linovou zvládla v troch setoch 6:0, 6:7, 4:6. Slovensko nakoniec vyhralo 3:2 a postúpilo do elitnej svetovej skupiny.

V bojoch o postup si však privodila dlhodobejšie zranenie, ktoré jej napokon zabránilo štartovať na French Open. Následne sa predstavila až na turnaji v Birminghame, kde prehrala hneď v svojom prvom zápase po zranení, v druhom kole. Rovnako pre ňu skončil aj Wimbledon 2012, keď v prvom kole prehrala s Američankou Jamie Hamptonovou.

Na olympijských hrách v Londýne však prekvapila, keď hneď v prvom kole vyradila favorizovanú Li Na, 10. hráčku rebríčka WTA. Nakoniec prehrala v 3. kole s Caroline Wozniackou v dvoch setoch 4:6, 2:6. Dosiahla tým svoj najlepší výsledok na olympiáde.

 2017 
8. júla 2017 oznámila Daniela ukončenie svojej profesionálnej kariéry počas turnaja vo Wimbledone.

 Štvorhra 
Svoje najväčšie úspechy zaznamenala v zmiešanej štvorhre. V roku 2001 vyhrala Wimbledon spolu s Leošom Friedlom, v roku 2002 Australian Open s Kevinom Ullyettom, v roku 2005 Roland Garros s Fabrice Santorom a US Open s Maheshom Bhupathim. V roku 2002 vo Wimbledone s Ullyettom prehrali vo finále a na French Open v roku 2004 sa s Toddom Woodbridgom dostali do semifinále. V roku 2005 na US Open doplnila Grand Slam v zmiešanej štvorhre, keď spolu s Maheshom Bhupathim vo finále porazili Katarinu Srebotnikovú a Nenada Zimonjića 6:4, 6:2. Stala sa tak iba štvrtou ženou v histórii s takým úspechom (po Courtovej, Kingovej a Navrátilovej). Hantuchová spolu s Dominikom Hrbatým vyhrali Hopmanov pohár v roku 2005 v Perthe.

Hantuchová vyhrala deväť turnajov WTA v štvorhre (marec 2007). V súčasnosti je jej partnerkou Ai Sugijamová a niektorí fanúšikovia ich označujú ako Hantuyama. Spolu vyhrali 3 turnaje a to v Ríme, Doha a Birminghame a dostali sa do finále na Roland Garros v roku 2006. Vyhrali Fans favorite doubles team 2005 v Stars for Stars v Miami. Začiatkom roka 2007 boli publikované správy o rozchode tejto dvojice, ale hráčky hrali opäť spolu na turnajoch v Dubaji a Doha.

 Iné 
Vo februári 2009 nafotila pre športový magazín Sports Illustrated fotografie, kde pózovala v plavkách.

 Výsledky 
 Finálové účasti na grandslamových turnajoch v zmiešanej štvorhre (5) 
 Výhry (4) 
RokTurnajPartnerSúperi vo fináleVýsledok 2001 Wimbledon   Leoš Friedl  Mike Bryan  Liezel Huberová  4 – 6, 6 – 3, 6 – 2 2002 Australian Open  Kevin Ullyett Gastón Etlis Paola Suárezová6 – 3, 6 – 2 2005 French Open  Fabrice Santoro Leander Paes   Martina Navrátilová3 – 6, 6 – 3, 6 – 2 2005 US Open Mahesh Bhupathi  Nenad Zimonjić    Katarina Srebotniková6 – 4, 6 – 2

 Prehry (1) 
RokTurnajPartnerSúperi vo fináleVýsledok 2002 Wimbledon   Kevin Ullyett  Jelena Lichovcevová Mahesh Bhupathi  2 – 6, 6 – 1, 1 – 6

 Finálové účasti na turnajoch WTA (30) 
 Dvojhra – výhry (5) 
Č.DátumTurnajPovrchSúperka vo fináleSkóre 1. 16. marec 2002 Indian Wells, USA tvrdý  Martina Hingisová 6 – 3, 6 – 4 2. 17. marec 2007 Indian Wells, USA tvrdý  Svetlana Kuznecovová 6 – 3, 6 – 4 3. 28. október 2007 Linz, Rakúsko tvrdý  Patty Schnyderová 6 – 4, 6 – 2 4. 13. február 2011 Pattaya, Thajsko tvrdý  Sara Errani 6 – 0, 6 – 2 5. 12. február 2012 Pattaya, Thajsko (2) tvrdý  Marija Kirilenková  6 – 7(4 – 7), 6 – 3, 6 – 3 6. 16. jún 2013 Birmingham, Spojené kráľovstvo tráva  Donna Vekičová 7 – 6(7 – 5), 6 – 4

 Dvojhra – prehry (7) 
Č.DátumTurnajPovrchSúperka vo fináleSkóre 1. 13. október 2002 Filderstadt, Nemecko tvrdý  Kim Clijstersová 6 – 4, 3 – 6, 4 – 6 2. 19. jún 2004 Eastbourne, Anglicko tráva  Svetlana Kuznecovová 6 – 2, 6 – 72, 4 – 6 3. 14. august 2005 Los Angeles, USA tvrdý  Kim Clijstersová 4 – 6, 1 – 6 4. 22. október 2006 Zürich, Švajčiarsko tvrdý  Marija Šarapovová 1 – 6, 6 – 4, 3 – 6 5. 16. september 2007 Bali, Indonézia tvrdý  Lindsay Davenportová 4 – 6, 6 – 3, 2 – 6 6. 30. september 2007 Luxembourg, Luxembursko tvrdý  Ana Ivanovićová 6 – 3, 4 – 6, 4 – 6 7. 7. marec 2010 Monterrey, Mexiko tvrdý  Anastasija Pavľučenkovová 6 – 1, 1 – 6, 0 – 68. 12. jún 2011 Birmingham, Spojené kráľovstvoGrass Sabine Lisicki6 – 3, 6 – 29. 7. január 2012 Brisbane, AustráliaHard Kaia Kanepi6 – 2, 6 – 1

 Štvorhra – výhry (9) 
Č.DátumTurnajPovrchPartnerSúperi vo fináleSkóre 1. 29. október 2000 Bratislava, Slovensko tvrdý  Karina Habšudová  Patricia Wartuschová Petra Mandulová W/O 2. 28. október 2001 Luxembourg, Luxembursko tvrdý  Jelena Bovinová  Patty Schnyderová Bianka Lamadeová 6 – 3, 6 – 3 3. 14. apríl 2002 Amelia Island, USA antuka  Arantxa Sánchezová Vicariová  Asa Svenssonová Ma. Emiliová 6 – 4, 6 – 2 4. 24. august 2002 New Haven, USA tvrdý  Arantxa Sánchezová Vicariová  Janette Husárová Tathiana Garbinová 6 – 3, 1 – 6, 7 – 5 5. 12. jún 2005 Birmingham, Spojené kráľovstvo tráva  Ai Sugijamová  Jennifer Russellová Eleni Daniilidouová 6 – 2, 6 – 3 6. 9. október 2005 Filderstadt, Nemecko tvrdý  Anastasija Myskinová  Francesca Schiavoneová Květa Peschkeová 6 – 0, 3 – 6, 7 – 5 7. 4. marec 2006 Doha, Katar tvrdý  Ai Sugijamová  Sun Tchien-tchien Li Tching 6 – 4, 6 – 4 8. 21. máj 2006 Rím, Taliansko antuka  Ai Sugijamová  Francesca Schiavoneová Květa Peschkeová 3 – 6, 6 – 3, 6 – 1 9. 3. apríl 2011 Miami, USA tvrdý  Agnieszka Radwańská  Liezel Huber Nadia Petrova 7 – 6, 2 – 6, 10 – 8

 Štvorhra – prehry (12) 
Č.DátumTurnajPovrchPartnerSúperi vo fináleSkóre 1. 27. január 2002 Australian Open, Austrália tvrdý  Arantxa Sánchezová Vicariová  Anna Kurnikovová Martina Hingisová 2 – 6, 7 – 64, 1 – 6 2. 5. máj 2002 Hamburg, Nemecko antuka  Arantxa Sánchezová Vicariová  Barbara Schettová Martina Hingisová 1 – 6, 1 – 6 3. 12. máj 2002 Berlín, Nemecko antuka  Arantxa Sánchezová Vicariová  Janette Husárová Jelena Dementievová 6 – 0, 6 – 73, 2 – 6 4. 4. august 2002 San Diego, Spojené štáty tvrdý  Ai Sugijamová  Janette Husárová Jelena Dementievová 2 – 6, 4 – 6 5. 11. august 2002 Los Angeles, Spojené štáty tvrdý  Ai Sugijamová  Jelena Dokićová Kim Clijstersová 3 – 6, 3 – 6 6. 7. august 2005 San Diego, Spojené štáty tvrdý  Ai Sugijamová  Virginia Ruanová Pascualová Conchita Martínezová 7 – 67, 1 – 6, 5 – 7 7. 23. október 2005 Zürich, Švajčiarsko tvrdý  Ai Sugijamová  Rennae Stubbsová Cara Blacková 7 – 66, 6 – 74, 3 – 6 8. 10. jún 2006 French Open, Francúzsko antuka  Ai Sugijamová  Samantha Stosurová Lisa Raymondová 3 – 6, 2 – 6 9. 13. august 2006 Los Angeles, Spojené štáty tvrdý  Ai Sugijamová  Paola Suárezová Virginia Ruanová Pascualová 3 – 6, 4 – 6 10. 31. január 2009 Australian Open, Austrália tvrdý  Ai Sugijamová  Serena Williamsová Venus Williamsová 3 – 6, 3 – 6 11. 5. máj 2009 Rím, Taliansko antuka  Ai Sugijamová  Sie Šu-wej Pcheng Šuaj 5 – 7, 6 – 75 12. 3. október 2009 Tokio, Japonsko tvrdý  Ai Sugijamová  Alisa Klejbanovová Francesca Schiavoneová 4 – 6, 2 – 6

 Tituly ITF (4) 
 Dvojhra (3) 
Č.DátumTurnajPovrchSúper vo fináleVýsledok 1. 23. máj 1999 Jackson, USA antuka  Milagros Sequerová  6 – 2, 6 – 1 2. 12. september 1999 Fano, Taliansko antuka  Flora Perfettiová 6 – 4, 6 – 7, 6 – 2 3. 20. august 2000 Bronx, USA tvrdý  Jing-Qian Yiová 6 – 4, 6 – 4

 Štvorhra (1) 
Č.DátumTurnajPovrchPartnerSúper vo fináleVýsledok 1. 11. júl 1999 Civitanova, Taliansko antuka Eva Dyrbergová         Rosa Maria Andresová Rodriguezová Conchita Martínezová Granadosová 7 – 6, 4 – 6, 6 – 3

 Družstvá 
 2002 – Vyhrala s tímom Slovenska Fed Cup.
 2005 – Vyhrala Hopman Cup v Perthe, Austrália spolu s Dominikom Hrbatým.

Kariérne štatistiky

Grandslamové turnaje
Turnaj200020012002200320042005200620072008200920102011201220132014201520162017Grandslamové turnaje
|-
|{{nowrap|align=left|Australian Open}}Q21R3RŠF2R3R4R4RSF3R3R1R3R1R3R2R1RQ10 / 1629–16French Open
|A
|bgcolor=afeeee|2R
|bgcolor=afeeee|4R
|bgcolor=afeeee|2R
|bgcolor=afeeee|1R
|bgcolor=afeeee|3R
|bgcolor=afeeee|4R
|bgcolor=afeeee|3R
|A
|bgcolor=afeeee|1R
|bgcolor=afeeee|4R
|bgcolor=afeeee|4R
|A
|bgcolor=afeeee|1R
|bgcolor=afeeee|3R
|bgcolor=afeeee|1R
|bgcolor=afeeee|1R
|A
|0 / 14
|20–14
|-
|align=left|WimbledonQ22RŠF2R3R3R4R4R2R4R2R3R1R1R1R2R1R0 / 1624–16'''US OpenQ21RŠF3R3R3R2R1R1R4R3R1R1RŠF2R1RA0 / 1521–15Výhry–Prehry0–02–413–48–45–48–410–48–46–38–48–45–42–34–45–42–40–30–0

 Uznania 
 2002 Tenistka roka na Slovensku
 2003 Tenistka roka na Slovensku
 2004 Tenistka roka na Slovensku
 2005 Tenistka roka na Slovensku
 2006 Tenistka roka na Slovensku
 2007 Krištáľové krídlo v kategórii šport
 2007 Tenistka roka na Slovensku
 2010 Tenistka roka na Slovensku 
 Referencie 

 Iné projekty 

 Externé odkazy 

 www.dhantuchova.com – oficiálna stránka
 www.daniela-hantuchova.net – Neoficiálne fórum o Daniele

Kategória:Slovenskí tenisti
Kategória:Slovenskí olympionici
Kategória:Víťazi Australian Open
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Víťazi Hopmanovho pohára 
Kategória:Víťazky Fed Cupu
Kategória:Držitelia Krištáľového krídla
Kategória:Tenisti na Letných olympijských hrách 2004
Kategória:Tenisti na Letných olympijských hrách 2008
Kategória:Tenisti na Letných olympijských hrách 2012
Kategória:Osobnosti z Popradu
Kategória:Držitelia Radu Ľudovíta Štúra I. triedy